Jennifer Grey

Jennifer Grey (født 26. mars 1960 i New York City i New York) er en amerikansk skuespiller. Hun er best kjent for rollene som Frances «Baby» Houseman i filmen Dirty Dancing (1987) og som Jeanie Bueller i Skulk med stil (1986).

 Tidlig liv 
Grey ble født i New York og er datter av skuespilleren Joel Grey og den tidligere skuespilleren og sangeren Jo Wilder. Grey er også barnebarn av komikeren og musikeren Mickey Katz. Hun gikk på Dalton School, en privatskole på Manhattan, og studerte både dans og skuespill.

 Karriere 
Greys kommersielle debut kom da hun var 19, i en reklamefilm for Dr Pepper. Etter noen andre småroller fikk hun rollen som den sjalu søsteren Jeanie i hitfilmen Skulk med stil fra 1986. Året etter fikk hun sin største rolle noensinne, som Frances «Baby» Houseman i Dirty Dancing, hvor hun spilte mot Patrick Swayze, som hun også hadde spilt mot i Red Dawn.

Tidlig på 1990-tallet undergikk Grey en neseoperasjon som var så mislykket at hun måtte ha en ny operasjon for å reparere skadene. Resultatet var at ansikten hennes ble så forandret at selv nære venner ikke kjente henne igjen, og den store endringen i utseende hadde negative følger for hennes karriere. Om denne erfaringen sa hun selv at «Jeg gikk i operasjonssalen som en celebritet – og kom ut anonym. Det var som å være i et vitnebeskyttelsesprogram, eller som å være usynlig.» Hun vurderte en kort stund å starte på nytt med nytt navn, men valgte å fortsette med sitt opprinnelige navn. I 1999 dukket hun opp igjen i den kortvarige ABC-situasjonskomedien It's Like, You Know..., hvor hun portretterte en variasjon av seg selv, en kjempende skuespiller kalt Jennifer Grey. I en episode i serien gjorde hun narr av seg selv med en historie om en høyt publisert neseoperasjon.

Grey spilte også sammen med Shirley MacLaine, Liza Minnelli og Kathy Bates i CBS' TV-film The West Side Waltz, tilpasset av Ernest Thompson fra hans skuespill, i en episode av Venner for livet som Mindy, og hun hadde i 2000 en mindre rolle filmen Bounce med Gwyneth Paltrow og Ben Affleck. Hennes eneste Broadway-rolle var i The Twilight of the Golds (1993). Grey har opptrådt i HBO-serien John from Cincinnati som Daphne, Meyers forlovede.

 Personlig liv 
Etter å ha vært forlovet med Matthew Broderick (som spilte hennes bror i Skulk med stil) og Johnny Depp, og etter et forhold med George Stephanopoulos, giftet Grey seg 21. juli 2001 med skuespilleren og regissøren Clark Gregg (The New Adventures of Old Christine). De har en datter kalt Stella (født 3. desember 2001) sammen. Paret hadde hovedrollene i Lifetime-filmen Road to Christmas. 

Grey bor i Los Angeles i California sammen med sin familie.

 Filmografi 
 År Tittel Rolle Noter 1984RecklessCathy BennarioRed DawnToniThe Cotton ClubPatsy Dwyer ABC Afterschool SpecialsCarol Durate1 episode: «The Great Love Experiment» 1985Laura Eller1 episode: «Cindy Eller: A Modern Fairy Tale»American FlyersLeslie 1986Skulk med stil (Ferris Bueller's Day Off)Jeanie BuellerThe EqualizerValerie Jacobs1 episode: «A Community of Civilized Men»1987Dirty DancingFrances «Baby» Houseman1988Gandahar (Light Years)Airelle (stemme)1989Bloodhounds of BroadwayLovey Lou 1990Murder in MississippiRita Schwerner TV-filmerCriminal JusticeLiz CarterIf the Shoe FitsKelly Carter / Prudence1991Eyes of a WitnessChristine Baxter1992WindKate Bass1993A Case for MurderKate WeldonTV-film 1995Venner for livetMindy1 episode: «The One with the Evil Orthodontist»Fallen AngelsGinger Allen1 episode: «A Dime a Dance»The West Side WaltzRobin OuiseauTV-film 1996Portraits of a KillerElaine TaylorLover's KnotMegan Forrester1997Red MeatCandice 1998OutrageSally Casey TV-filmSince You've Been GonePatty Reed1999It's Like, You Know...Seg selvTV-serie2000BounceJanice Geurrero2001RitualDr. Alice Dodgson2006Road to ChristmasClaire JamesonTV-film2007John from CincinnatiDaphneEpisode 106: «His Visit: Day Five»Episode 108: «His Visit: Day Seven»Episode 110: «His Visit: Day Nine» 2008RedbeltLucy WeissKeithCaroline Phineas og FerbDr. Gevaarlijk (stemme)1 episode: «The Monster of Phineas-n-Ferbenstein/Oil on Candace» 2009Louisa Patel (stemme)1 episode: «Hide and Seek/That Sinking Feeling»Librarian (stemme)1 episode: «Phineas and Ferb's Quantum Boogaloo»The New Adventures of Old ChristineTracey1 episode: «Love Means Never Having to Say You're Crazy»

 Referanser 

 Eksterne lenker 

 Intervju i Washington Post

Kategori:Skuespillere fra USA
Kategori:Personer fra New York City
Kategori:Fødsler i 1960